Klaipėdos bažnyčios

Klaipėdoje stovi įvairūs religiniai pastatai. Kadangi mieste gyvena įvairius tikėjimus išpažįstančių žmonės, kurie religines apeigas atlieka tam tikruose pastatuose. Didžiausia tikinčiųjų gyventojų dalį sudaro katalikai 57,89 %, stačiatikiai 16,41 %, sentikiai 1,42 %, evangelikai liuteronai 1,21 % ir kiti 1,36 %.

## Istorija

Senojoje Klaipėdoje iki II pasaulinio karo veikė 15 bažnyčių (daugiausia – protestantiškų). Klaipėdos evangelikų baptistų bendruomenė įkurta 1841 m. Klaipėdoje gimęs Eduardas Grimas buvo pirmasis bendruomenės vadovas. Klaipėdos baptistų bendruomenę iš pradžių sudarė daugiausiai vokiečiai, nors jau po 10 metų į ją įsijungė ir vietos lietuviai. 1851 m., turėdama 234 narius, bendruomenė pasistatė pastatą pamaldoms, pastatą, kuris ir dabar priklauso Klaipėdos evangelikų baptistų bažnyčiai. Tai seniausias Europoje iki šiol veikiantis baptistų bažnyčios pastatas, nepaliestas ir didžiojo Klaipėdos gaisro metu. Taip pat tai seniausia iki šių dienų išlikusi Klaipėdos bažnyčia.

XX a. tarpukariu Klaipėdoje buvo nedidelė stačiatikių bendruomenė (30–40 tikinčiųjų). Ja rūpinosi šventikai iš Skuodo ir Viekšnių. Per II pasaulinį karą daugelis bažnyčių buvo sugriautos.

Po karo mieste buvo apie 1000 stačiatikių, kurie 1945–1947 m. teikė prašymus pastatyti mieste cerkvę. Ir nors valdžia priešinosi, tačiau 1947 m. gruodį buvusioje liuteronų šventykloje kapinėse pašventinta Klaipėdos visų Rusijos Šventųjų cerkvė (šiuo pastatu dalijosi stačiatikiai ir protestantai). Sovietinės okupacijos metais likusios bažnyčios buvo paverstos sandėliais ir dirbtuvėmis. 1945–1988 m. Klaipėdos Kristaus Karaliaus bažnyčia buvo vienintelė katalikų bažnyčia uostamiestyje. Todėl apie 1960 m., tikintieji ėmė rinkti lėšas ir pradėjo statyti Marijos Taikos Karalienės bažnyčią, tačiau ilgainiui komunistai ją atėmė iš tikinčiųjų ir bažnyčią pavertė filharmonija. 1988 m. bažnyčia grąžinta tikintiesiems. 1989 m. atstatytas bokštas, nulietas 3 tonų varpas. JAV lietuviai pranciškonai dovanojo vargonus.

XX a. paskutiniame dešimtmetyje imtos statyti Šv. Kazimiero bažnyčia ir Šv. Juozapo Darbininko bažnyčia, dėl savo didelių mastų ilgai nebuvo iki galo baigtos statyti (apdailos darbai nebaigti). Šiandien Šv. Juozapo Darbininko bažnyčia jau yra baigta statyti, sutvarkyta aplinka. Klaipėdos Šv. kankinių Veros, Nadeždos ir Liubovės bei jų motinos Sofijos šventykla įrengta 1995 m. Šv. Andrejaus Rubliovo mokykloje. 2011 m. pradėta statyti Šv. Brunono Kverfurtiečio bažnyčia. 2012 m. pastatyta Klaipėdos Šv. Pranciškaus Asyžiečio koplyčia, kurią prižiūri broliai pranciškonai.

## Bažnyčios
Dabar Klaipėdoje yra 5 pastatytos ir viena statoma katalikų bažnyčia:
* Kristaus Karaliaus bažnyčia
* Marijos Taikos Karalienės bažnyčia
* Šv. Juozapo Darbininko bažnyčia
* Šv. Kazimiero bažnyčia
* Šv. Brunono Kverfurtiečio bažnyčia (statoma)

3 stačiatikių cerkvės:
* Klaipėdos Mykolo Apvaizdos cerkvė
* Klaipėdos visų Rusijos Šventųjų cerkvė
* Klaipėdos Šv. kankinių Veros, Nadeždos ir Liubovės bei jų motinos Sofijos šventykla

Sentikių cerkvė:
* Klaipėdos Švč. Dievo Motinos Dangun ėmimo sentikių cerkvė

### Kiti maldos namai
Taip pat yra Klaipėdos evangelikų liuteronų bažnyčia, Klaipėdos evangelikų baptistų bažnyčia, Klaipėdos naujoji apaštalų bažnyčia, Klaipėdos evangelijos koplyčia, Klaipėdos Šv. Pranciškaus Asyžiečio koplyčia, Klaipėdos senųjų kapinių koplyčia (pritaikyta stačiatikių cerkvei).

### Neišlikusios bažnyčios
* Klaipėdos anglikonų bažnyčia
* Klaipėdos evangelikų reformatų bažnyčia
* Klaipėdos Šv. Jokūbo bažnyčia
* Klaipėdos šv. Jono bažnyčia
* Klaipėdos Švč. Trejybės bažnyčia

## Klaipėdos bažnyčios ir cerkvės

Church of Christ the King 01.JPG|Klaipėdos Kristaus Karaliaus bažnyčia
Mergelės Marijos Taikos Karalienės bažnyčia2011.jpg|Klaipėdos Marijos Taikos Karalienės bažnyčia
Klaipėdos Šv. Juozapo Darbininko bažnyčia 2.jpg|Klaipėdos Šv. Juozapo Darbininko bažnyčia
Klaipedos sv. kazimiero baznycia.jpg|Klaipėdos Šv. Kazimiero bažnyčia
St. Francis Asisi Church, Klaipeda.JPG|Klaipėdos Šv. Pranciškaus Asyžiečio koplyčia
Покрово-Никольский храм-Klaipėda.JPG|Klaipėdos Mykolo Apvaizdos cerkvė
Visu sv cerkve Klaipedoj2011.jpg|Klaipėdos visų Rusijos Šventųjų cerkvė
Sv. kankiniu Veros, Nadezdos ir Liuboves sventykla.jpg|Klaipėdos Šv. kankinių Veros, Nadeždos ir Liubovės bei jų motinos Sofijos šventykla
Klaipėdos sentikių cerkvė Statybininkų-Minijos g.jpg|Klaipėdos Švč. Dievo Motinos Dangun ėmimo sentikių cerkvė
Naujoji apastalu baznycia2016 klaipeda.JPG|Klaipėdos naujoji apaštalų bažnyčia
Klaipėda (Memel) Evangelical Reformed Church, 1930s.jpg|Klaipėdos evangelikų reformatų bažnyčia, 1930-aisiais (neišlikusi)
Klaipėdos evangelikų liuteronų bažnyčia.jpg|Klaipėdos evangelikų liuteronų bažnyčia
Sv Jono banzycios vieta-Klaipedoje2016.JPG|Būsimos Klaipėdos evangelikų liuteronų bažnyčios vieta


## Literatūra
* Klaipėdos miesto ir valsčiaus evangelikų liuteronų bažnyčių vizitacijų 1676–1685 m. dokumentai (sudarė Ingė Lukšaitė, Sabina Drevello). – Klaipėda: Klaipėdos universiteto leidykla, 2008. – 440 p. – ISBN 978-9955-18-379-2

## Šaltiniai

## Nuorodos
* Klaipėdos religinių bendruomenių sarašas